Torra presenta al·legacions contra la petició del PP a la Junta Electoral d'inhabilitar-lo de seguida
El president de la Generalitat, Quim Torra, ha presentat un escrit d'al·legacions a la Junta Electoral de Barcelona contra la petició del PP perquè aquest òrgan l'inhabiliti sense esperar que la condemna per desobediència sigui ferma. Divendres, el PP va presentar un escrit a la Junta electoral on demanava que li retiri la condició de diputat, encara que la condemna no sigui ferma. Segons que argumenten, això li faria perdre la condició de president, ja que per ser escollit ha de ser diputat al Parlament de Catalunya. A l'escrit d'al·legacions, Torra avisa que la Junta electoral de Barcelona no és competent per a resoldre aquesta qüestió i assenyala jurisprudència de la mateixa junta i del Tribunal Constitucional espanyol. A més, també recorda que no es pot executar cap pena si no és en virtut d'una sentència ferma, condició que no es compleix en aquest cas. Alhora, Torra argumenta que, en qualsevol cas, perdre la condició de diputat no li faria perdre la de president de la Generalitat de Catalunya.
Quan va presentar el PP la petició de retirada de la condició de diputat de Quim Torra?
Divendres